**Foglalkozásterv a Szitakötő folyóirat 2016. évi téli számához**

Készült az általános iskola 4. évfolyama számára

Készítette: Szebeni Boglárka, Németh Kálmán Általános Iskola és A.M.I., Fót

2’ Csoportalakítás: 4-5 fős heterogén csoportok

5’ Beszélgetés az előzőleg névtelenül kitöltött egyéni lapok (1. melléklet) alapján készült összesítésről

**Magánterület**

3’ Mi a magánterület, kinek van olyanja? (Test, gondolat, érzelem, pihenés, tulajdon, levél!!)

 Mit tegyen, tehet valaki, ha ezt megsértik – beszélgetés – tanácsok gyűjtése – 3’ megosztása a többi csoporttal

5’ A Magánterület című cikk közös elolvasása

10’ Plakát tervezése, rajzolása a magánterület védelme mellett

**Szituációs játék**

Minden csoport kap egy szituációt leírva. (2. melléklet) Elolvassák, jelzik, hogy értik-e. (Szükség esetén a pedagógus segít.)

5’ Felkészülés a jelentre

Megbeszélik a szituációt, kitalálják a folytatást, szerepet osztanak, megtervezik a párbeszédet és a mozgást.

10’ jelenetek bemutatása

(A jelenetek bemutatásához szükséges tér kialakítása mindig a helyi adottságok, lehetőségek függvényében kell, hogy történjen.)

A bemutató előtt megbeszéljük az értékelési szempontokat:

1. A nézők megértik a jelenetet
2. A leírt szituációt mutatják be.
3. Mindenki részt vesz a játékban.

A bemutató után közvetlenül értékelünk egy-egy csoportot. Minden bemutató után magukat értékelik a gyerekek:

Teljesen sikerült megvalósítanom, amit megbeszéltünk.

Kicsi hibák, tévesztések adódtak.

Nem sikerült a megbeszéltek szerint játszanom.

A három lehetőségből egyet választhatnak. A csoporttagok jelzik, hogy a választással egyetértenek vagy nem.

Ha marad idő, akkor a jelenetekről még érdemes beszélgetni.

1. **melléklet**



1. **melléklet**

A gyerekek osztálytársak, jóban is vannak. Egyikőjük elmondja valakinek a másik titkát. Ezen ők összevesznek, a többiek békítik őket….

A játszók közt két felnőtt van, a többiek gyerekek. A gyerekek buszon utaznak együtt. Az egyik felnőtt zaklatni kezdi őket. A másik felnőtt ezt látja….

A gyerekek hazafelé mennek az iskolából. Egy felnőtt segítséget kér tőlük. Mutassák meg neki, hol van a Virág utca. Kísérjék oda….

A csoportból ketten barátok. Egyikőjük szomorú, elmondja a barátjának, hogy a testvére, aki idősebb nála gyakran zsarolja valamivel. A szüleinek még nem szólt…..